Szerb családban a szerb határhoz közel, egy kis faluban Nérasolymoson született. Az általános iskola első négy osztályát szerbül végezte, románul csak az ötödik osztályban kezdett tanulni. Pályafutását a Minerul Moldova Nouă és a Luceafărul București nevezetű kisebb csapatokban kezdte. 1982. nyarán, 17 éves korában a Steaua București igazolta le. Első szezonjában 17 mérkőzésen lépett pályára. A bajnokcsapatok Európa-kupájának 1985–1986-os sorozatában első kelet-európai csapatként BEK győzelemhez segítette a Steauat. A FC Barcelona elleni sevillai döntőben mind a 120. percet a pályán töltötte. A Dinamo Kijiv elleni szuperkupadöntőt szintén végig játszotta.